b'\n_START_ARTICLE_\nCerkev sv. Maklovija, Rouen\n_START_SECTION_\nArhitektura\n_START_PARAGRAPH_\nGradnja cerkve Saint-Maclou se je za\xc4\x8dela nekje po letu 1435. Zamenjala naj bi obstoje\xc4\x8do romansko \xc5\xbeupnijsko cerkev, ki je trpela ve\xc4\x8d letno zanemarjanje zaradi poru\xc5\xa1enega transepta.  V svojem mestu je zidarski mojster Pierre Robin ustvaril baziliko slogu cerkev s \xc5\xa1tirimi radialnimi kapelami ob osmerokotnem koru. Okras cerkve je mrakoben in vabi nazaj v mra\xc4\x8dno cerkveno preteklost zakoreninjeno v \xc4\x8dasu pandemije kuge.  Transept je nekompleten s stebri, ki podpirajo stolp. Kor je precej velik  in sega v strukturo in ima dva oboka in radialno \xc5\xa1tiri kapele, ki se odcepijo iz ambulatorija. Tloris daje poudarek na transept, ki je na sredini med korom in ladjo. Saint-Maclou ima klasi\xc4\x8dne trinadstropne arkade, triforij in svetlobno nadstropje. Slavna zahodna fasada je brez stolpa s petimi zatrepnimi portali s plavajo\xc4\x8dimi oporniki nad stranskimi ladjami, ki so pritrjeni na zahodni steni, ki vsebuje rozeto._NEWLINE_Cerkev Svetega Maclouja je bila zgrajena na prehodu iz pozne gotike (15. - 16. stoletje) v renesanso v 16. stoletju. Prostor nad portalom v loku je podoben timpanonu. Zna\xc4\x8dilno je, da je timpanon napolnjena s kiparskim okrasom, ki namiguje na pekel in nebesa. V timpanonu glavnega vhoda v cerkev ka\xc5\xbee stoje\xc4\x8dega Kristusa z rokami v pozi razsojanja, da bi ljudje, ki ga obdajajo na njegovi desni od\xc5\xa1li v nebesa in tisti na njegovi levi v ogenj pekla. To sporo\xc4\x8dilo, pogosto upodobljen v \xc4\x8dasu gotike, je bil zasnovano, da bi prestra\xc5\xa1ilo in vplivalo na \xc4\x8dustva javnosti. Arhitekturni na\xc4\x8drt cerkve Saint-Maclou ima radialno kapele. Tako kot ve\xc4\x8dina gotskih cerkva, je imela tudi ta veliko zunanjih kamnitih kipov, vendar so utrpeli precej francoskih verskih vojn, vremenske razmere in onesna\xc5\xbeevanje. Ve\xc4\x8dina notranjih kipov je izginilo v \xc4\x8dasu francoske revolucije. Kljub temu se je v notranjosti kapel ohranilo precej lesenega pohi\xc5\xa1tva in dekoracije izdelane v 18. stoletju, vendar je bila ve\xc4\x8dina tega uni\xc4\x8dena med zavezni\xc5\xa1kim bombnim napadom leta 1944. Cerkev je bila delno po\xc5\xa1kodovana zaradi padca dveh bomb. Renesan\xc4\x8dna zunanja vrata s svojimi okraski in renesan\xc4\x8dne orgle, so ostale nepo\xc5\xa1kodovane tako v \xc4\x8dasu francoske revolucije kot druge svetovne vojne.\n_START_SECTION_\nVitraji\n_START_PARAGRAPH_\nNekaj starih vitrajev je ohranjenih, sicer pa je mogo\xc4\x8de opaziti, da se pogosto me\xc5\xa1ajo z modernimi elementi. Drevo Jesse je iz petnajstega stoletja nad severnim portalom, nad ju\xc5\xbenim portalom je kri\xc5\xbeanje.\n_START_SECTION_\nOrgle\n_START_PARAGRAPH_\nOrgle stojijo na zahodni fasadi, so renesan\xc4\x8dne in so priznane tako po obliki kot zvoku. Izdelal jih je Nicolas Castille.\n_START_SECTION_\nPokrovitelji\n_START_PARAGRAPH_\nPokrovitelji Saint-Maclou so bili iz bogatega trgovskega razreda, ki so do\xc5\xbeiveli ogromno dru\xc5\xbebeno in gospodarsko rast v \xc5\xa1tirinajstem in petnajstem stoletju. Dru\xc5\xbeina, ki je bila najtesneje povezana z obnovo cerkve, je bila dru\xc5\xbeina Dufour. Pokrovitelji so bili odgovorni za izbiro zidarskega mojstra Pierra Robina, kakor tudi za del celotnega sloga cerkve. Dufoursi in drugi so krivci za  podobnost med cerkvijo Saint-Maclou in stolnico v Rouenu.\n_START_SECTION_\nObnova\n_START_PARAGRAPH_\nV juniju 1944 so bombe poru\xc5\xa1ile oboke ambulatorija in kora. Zvoniku in stolpu je grozil propad. Delo na konsolidaciji in obnovi je bilo kon\xc4\x8dano leta 1965. Kor je bil obnovljen leta 2000 in stolp spet odprt 23. junija 2007.  Leta 2008 je mesto Rouen podpisalo z dr\xc5\xbeavo enega od prvih "na\xc4\x8drtov dedi\xc5\xa1\xc4\x8dine" v vi\xc5\xa1ini ve\xc4\x8d kot 7 milijonov evrov, kar je bilo bistveno za obnovo._NEWLINE_Obnova se je za\xc4\x8dela septembra 2011 in bila kon\xc4\x8dana konec leta 2013. Obsegala je vse visoke dele krova fasade severnega transepta in celotno zahodno fasado in odpravila nesre\xc4\x8dno uporabo ve\xc4\x8d kot 150 let starih kamnov povpre\xc4\x8dne kakovosti, katerih posledice so vidne \xc5\xa1e danes. Obnovljena bo \xc5\xa1e ju\xc5\xbena fasada, vklju\xc4\x8dno s kapelo Sv. Klotilde, ki \xc4\x8daka od leta 1944.'